CELEX: 62009TN0004
Language: hu
Date: 2009-01-05 00:00:00
Title: T-4/09. sz. ügy: 2009. január 5-én benyújtott kereset – UniCredit kontra OHIM – Union Investment Privatfonds (UniCredit)

7.3.2009   
            
            
               HU
            
            
               Az Európai Unió Hivatalos Lapja
            
            
               C 55/46
            
         2009. január 5-én benyújtott kereset – UniCredit kontra OHIM – Union Investment Privatfonds (UniCredit)
   (T-4/09. sz. ügy)
   (2009/C 55/82)
   A keresetlevél nyelve: olasz
   Felek
   
      Felperes: UniCredit SpA (Róma, Olaszország) (képviselők: G. Floridia ügyvéd, R. Floridia ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Union Investment Privatfonds GmbH (Frankfurt am Main, Németország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM második fellebbezési tanácsának 2008. november 3-i, a B 699.746. sz. felszólalás tárgyában hozott határozatát (R 1449/2006-2. sz. ügy); az Elsőfokú Bíróság az alperest kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy: a (kört ferdén átszelő) „1 UniCredit” színes ábrás védjegy (2.911.105. sz. védjegybejelentés) a 9., 16., 35., 36., 38., 39., 41. és 42. osztályba tartozó áruk és szolgáltatások tekintetében.
   
      A felszólalási eljárásban hivatkozott védjegy vagy megjelölés jogosultja: az Union Investment Privatfonds GmbH.
   
      A hivatkozott védjegy vagy megjelölés: az „UniSECTOR”, „UniDynamicFonds” és „UniGarant” német szóvédjegyek a 35. és 36. osztályba tartozó szolgáltatások tekintetében.
   
      A felszólalási osztály határozata: a felszólalási osztály a felszólalásnak helyt adott a 36. osztályba tartozó szolgáltatások tekintetében.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A közösségi védjegyről szóló 40/94/EK rendelet 8. cikke (1) bekezdése b) pontjának helytelen alkalmazása. A felperes úgy véli, hogy a megtámadott határozat nem vette tekintetbe sem a védjeggyel megjelölt szolgáltatások célközönségének észlelési képességét, sem az „Uni” előtag egyáltalában nem létező vagy csekély megkülönböztető képességét.